**Hämähäkki** (engl. *Flamingo Road*) on Michael Curtizin ohjaama yhdysvaltalainen draamaelokuva, joka sai ensi-iltansa vuonna 1949. Draaman pääosissa ovat Joan Crawford, Zachary Scott, Sydney Greenstreet ja David Brian. *Hämähäkki* kertoo pikkukaupungin poliittisesta korruptiosta. Tanssija Lane Bellamy (Crawford) ihastuu apulaissheriffi Fielding Carlisleen (Scott), jonka uraa kontrolloi Titus Semple (Greenstreet). Semple pitää Bellamya uhkana ja onnenonkija, joka tietää harmia, ja menee romanssin väliin rikkoakseen sen. Tuotantoyhtiöinä olivat Warner Bros. ja Michael Curtiz Productions. Warner Brothers toimi elokuvan jakelijana.

*Hämähäkki* perustuu Robert ja Sally Wilderin näytelmään *Flamingo Road*, jonka pohjalta Robert Wilder ja Edmund H. North laativat käsikirjoituksen. Näytelmä on myös sovitus Robert Wilderin vuoden 1942 romaanista. Jerry Wald oli elokuvan tuottajana.

Näyttelijät
-----------

|  |  |  |
| --- | --- | --- |
|  Joan Crawford  | … |  Lane Bellamy
  |
|  Zachary Scott  | … |  Fielding Carlisle
  |
|  Sydney Greenstreet  | … |  Sheriffi Titus Semple
  |
|  Gladys George  | … |  Lute Mae Sanders
  |
|  David Brian  | … |  Dan Reynolds
  |
|  Virginia Huston  | … |  Annabelle Weldon
  |
|  Fred Clark  | … |  Tohtori Waterson
  |
|  Gertrude Michael  | … |  Millie
  |
|  Tito Vuolo  | … |  Pete Ladas
  |
|  Alice White  | … |  Gracie
  |
|  Sam McDaniel  | … |  Boatright
  |

Tuotanto
--------

*Hämähäkin* kuvaukset alkoivat syyskuussa vuonna 1948. Elokuva kuvattiin Warner Brothersin studioilla Kalifornian Burbankissa 1,5 miljoonan dollarin budjetilla. Kuvaukset päättyivät lokakuussa 1948.

Alun perin Lane Bellamyn roolia tarjottiin Ann Sheridanille, joka hylkäsi roolin. Roolin sittemmin otti vastaan Joan Crawford.

Julkaisu ja vastaanotto
-----------------------

*Hämähäkki* sai ensi-iltansa kotimaassaan Yhdysvalloissa 30. huhtikuuta 1949; maanlaajuinen ensi-ilta oli 6. toukokuuta 1949 ja Suomen ensi-ilta oli 30. syyskuuta 1949. Elokuva oli sekä taloudellinen että kriittinen menestys. *Hämähäkki* tuotti yhteensä 2 896 000 dollaria, joista 2 263 000 dollaria Yhdysvalloissa. Ulkomailla elokuva tuotti 633 000 dollaria. *Hämähäkki* oli vuoden 1949 32. menestynein elokuva.

*Screen Director's Playhouse* lähetti 30-minuuttisen radiosovituksen elokuvasta 26. toukokuuta vuonna 1950, jolloin Joan Crawford uusi elokuvaroolinsa.

*Hämähäkistä* tehtiin 1980-luvulla yhdysvaltalainen televisiosarjasovitus *Flamingo Road* (1980–1982).

*Hämähäkki* julkaistiin VHS:lle vuonna 1998 ja DVD:lle vuonna 2008. DVD on kokoelman *The Joan Crawford Collection: Volume 2* osa.

Lähteet
-------

1. 1 2  Flamingo Road (1949) *allmovie.com*. Allmovie.com. Viitattu 30.3.2013. (englanniksi)
2. 1 2 3 4 5  Flamingo Road (1949) *elonet.fi*. Elonet.fi. Viitattu 30.3.2013. (suomeksi)
3. 1 2 3 4  FLAMINGO ROAD (1949) *tcm.com*. TCM.com. Viitattu 30.3.2013. (englanniksi)
4. 1 2 3 4 5 6 7 8 9 10 11  "Flamingo Road" 1949 *legendaryjoancrawford.com*. Legendaryjoancrawford.com. Viitattu 30.3.2013. (englanniksi)
5. ↑  Flamingo Road (1949) *rottentomatoes.com*. Rottentomatoes.com. Viitattu 30.3.2013. (englanniksi)

Aiheesta muualla
----------------

* *Hämähäkki* Internet Movie Databasessa. (englanniksi)
* *Hämähäkki* Elonet.
* *Hämähäkki* AllMoviessa. (englanniksi)
* *Hämähäkki* TCM Movie Databasessa (englanniksi)
* *Hämähäkki* Rotten Tomatoesissa (englanniksi)
* *Hämähäkki* Joan Crawfordin virallisilla sivuilla (englanniksi)